CELEX: 62012CN0022
Language: fi
Date: 2012-01-17 00:00:00
Title: Asia C-22/12: Ennakkoratkaisupyyntö, jonka Krajský súd v Prešove (Slovakia) on esittänyt 17.1.2012 — Katarína Hassová v. Rastislav Petrík ja Blanka Holingová

31.3.2012   
            
            
               FI
            
            
               Euroopan unionin virallinen lehti
            
            
               C 98/14
            
         Ennakkoratkaisupyyntö, jonka Krajský súd v Prešove (Slovakia) on esittänyt 17.1.2012 — Katarína Hassová v. Rastislav Petrík ja Blanka Holingová
   (Asia C-22/12)
   2012/C 98/22
   Oikeudenkäyntikieli: slovakki
   
      Ennakkoratkaisua pyytänyt tuomioistuin
   
   Krajský súd v Prešove
   
      Pääasian asianosaiset
   
   
      Kantaja: Katarína Hassová
   
      Vastaajat: Rastislav Petrík ja Blanka Holingová
   
      Ennakkoratkaisukysymykset
   
   
               1)
            
            
               Onko moottoriajoneuvojen käyttöön liittyvän vastuun varalta otettavaa vakuutusta koskevan jäsenvaltioiden lainsäädännön lähentämisestä 14.5.1990 annetun neuvoston direktiivin 90/232/ETY (1) 1 artiklan 1 kohtaa, kun sitä luetaan yhdessä direktiivin 72/166/ETY (2) 3 artiklan 1 kohdan kanssa, tulkittava niin, että se on esteenä sellaiselle kansalliselle säännökselle (esimerkiksi moottoriajoneuvon käyttöön liittyvän vahingon varalta tehtävästä pakollisesta vakuutussopimuksesta annetun lain nro 381/2001 4 § ja ajoneuvoliikenteessä aiheutuneen vahingon varalta otettavasta vastuuvakuutuksesta annetun [Tšekin tasavallan] lain nro 168/1999 6 §), jonka mukaan moottoriajoneuvon käyttöön liittyvä vastuu ei kata moottoriajoneuvon käytöstä aiheutuneen liikenneonnettomuuden uhrien jälkeenjääneiden omaisten aineettomia vahinkoja, jotka ilmaistaan rahallisessa muodossa?
            
         
               2)
            
            
               Jos ensimmäiseen kysymykseen vastataan, ettei edellä mainittu kansallisen oikeuden sääntö ole ristiriidassa unionin oikeuden kanssa, onko moottoriajoneuvon käyttöön liittyvän vahingon varalta tehtävästä pakollisesta vakuutussopimuksesta annetun lain nro 381/2001 4 §:n 1, 2 ja 4 momenttia ja ajoneuvoliikenteessä aiheutuneen vahingon varalta otettavasta vastuuvakuutuksesta annetun [Tšekin tasavallan] lain nro 168/1999 6 §:ää tulkittava siten, etteivät ne ole esteenä sille, että kansallinen tuomioistuin [– –] neuvoston direktiivin 90/232/ETY 1 artiklan 1 kohdan mukaisesti, kun sitä luetaan yhdessä direktiivin 72/166/ETY 3 artiklan 1 kohdan kanssa, myöntää moottoriajoneuvon käytöstä aiheutuneen liikenneonnettomuuden uhrien jälkeenjääneille omaisille vahingonkärsijöinä oikeuden korvauksiin aineettomista vahingoista myös rahallisessa muodossa?
            
         
      (1)  EYVL L 129, s. 33.
   
      (2)  Moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24.4.1972 annettu neuvoston direktiivi 72/166/ETY (EYVL L 103, s. 1).